hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu en hu hu hu hu pl hu hu hu hu hu hu hu hu hu hu hu hu hu
Más volt az idei Zagyva – Hajta Gyalogos Teljesítménytúra
Képviselő-testületi ülések nyilvános anyagai és jegyzőkönyve
Bizottságok és a nyilvános ülések jegyzőkönyvei
Nemzetiségi önkormányzat és a nyilvános ülések jegyzőkönyvei
Megszűnt Víziközmű Társulattól átvett pénzügyi feladatok
Horgászat a városi zagyván
Városfejlesztési iroda - Pályázatok
Az önkormányzat saját halottjai
Választás 2022. országgyűlési képviselő és népszavazás
Eszterházy Károly Egyetem Jászberényi Campus
Jász-Nagykun-Szolnok Megyei Pedagógiai Szakszolgálat Jászber
Jászkerületi Kulturális és Művészeti Közhasznú Nonprofit Kft
Jászberényi Állat- és Növénykert
Hamza Gyűjtemény és Jász Galéria
Településképi rendelet, arculati kézikönyv módosítása - véle
Hatályos településképi arculati kézikönyv
Arculati kézikönyv, településképi rendelet véleményezése
I. Szervezeti, személyzeti adatok
II. Tevékenységre, működésre vonatkozó adatok
Országgyűlési képviselő választás 2022
Adatkezelési tájékoztató - Új
Más volt az idei Zagyva – Hajta Gyalogos Teljesítménytúra
Az elmúlt hétvége szombatján, szeptember 12-én, a hagyományoktól eltérő időpontban indulhatott, a távok valamelyikét teljesíteni, az érdeklődők sokasága, a város talán legrégebbi szabadidősport eseményén, a Zagyva – Hajta Gyalogos Teljesítménytúrán.
Az idei, immár XXIX. Zagyva – Hajta Gyalogos Teljesítménytúra más volt, mint az ez idáig megrendezettek. A tavaszutón megszokott időpontjában, május idusán, a covid korlátozások közepette nem volt mód az esemény megrendezésére. A zárlat feloldását követően nem kevés fejtörést okozott a szervezőknek annak kitalálása, mikor bonyolítsák le a közel három évtizedes múlttal rendelkező túrákat. Sok mindent figyelembe véve, mérlegelve határoztak a kora őszi időpontról. Ezt jól tették, mert számos új lehetőség nyílt meg előttük, amivel a programon résztvevőknek érdekes, egyedi élményt sikerült nyújtani, hiszen a természet is más arcát mutatta.
Az elmúlt években már megszokhatták a túrázni indulók, hogy három táv közöl választhatnak, ez most sem volt másként.
A Zagyva kerülő séta túra 10 km-e, az ezen a részen egy háborítatlanul megmaradt, a girbegurbán kanyargó folyó, ártéri erdőit, rétjeit járta körbe, érintve az egykori Gosztonyi uradalom megmaradt kápolnáját a Kerekudvari részen.
Ha már éppen itt tartunk, fontos megjegyezni, hogy a túrák teljesítéséért járó egyedi kitűző, a Gosztonyi kúriát ábrázolja, Bugyi László Guriga fotográfus, még 2008-ban készült felvételén. Épített örökségünk, pontosan két évszázadot megélt és ebben az esztendőben lebontott, a túrák alkalmával mindig érintett ódon kastélyáról kívántak így megemlékezni a szervezők.
A Zagyva – Bán hegy, 16 km-es útvonalát választók, az egykor szebb napokat is megélt "szőlőhegyek" présházakkal szegélyezett, terebélyes eperfákkal kísért, homokos dűlőútjain gyalogolhattak, megtapasztalva az őszbe forduló táj szépségeit. Színpompás élményt jelentett, az évszak elejének egyik évelő növénye, a mostanában virágzó Őszi kikerics, mely természetes élőhelyén a Zagyva ártár rétjein, itt-ott, szép rózsaszín – lilás virágszőnyegekben terült el.
A leghosszabb táv, a 28 km-es Zagyva – Hajta, nem mindennapi kalandot kínált az ezen útrakelőknek. A Hajtában, az egykori, a lecsapolás miatt csak nyomokban fellelhető mocsárvilág helyreállítására táj rehabilitációs munkálatokat végeznek. Mind ez okán, egy különleges munkagép nyomán, kárnyújtásnyi ösvény keletkezett a járhatatlan nádtengerben. Ennek bejárását engedélyezte, a túrázók számára, az illetékes nemzeti park természetvédelmi őrszolgálata, és így elérhetővé vált az ott emelkedő madármegfigyelő torony is, valószínűsíthetően az e túrák keretében utoljára.
Összesen közel hétszázan érkeztek vissza az Állat - és Növénykert székely kapujánál felállított kiindulópontra. A kánikulába hajló meleg is nehezítette a teljesítők dolgát, de út közben a COOP-os és a tanyasi frissítő pontokon, valamint a célban akadt folyadék bőven mi oltja a szomjat, és étek mely energiát adott. Konkolyék abárolt szalonnája felkatonázva, a legnépszerűbb ízletes falat, de a dinnyeszeleteknek is nagy volt a keletje, fröccsnek való borból meg soha nincs elég.
Ez a nem a megszokott időpontban, a kora őszi nyárban, rendezett Zagyva – Hajta gyalogos  túra remekül sikerült! A szervezők azért jövőre maradnak a májusi időpontnál, mikor is egy különlegességgel készülnek, hiszen akkor lesz a harmincadik Hajta.
No, de addig sem maradunk túra nélkül, hiszen október 3-án kerékpárra pattanva járhatók be a Hajta homokos, füves szekérútjai.
Cím: 5100 Jászberény, Lehel vezér tér 18.
Postacím: 5101 Jászberény Pf.: 61.
Tel.: +36 (57) 505 -700
Adatkezelési tájékoztató - Új
A honlap motorja a
Honlapunk cookie-kat használ, hogy a honlapunkon tett lépéseiről statisztikákat készíthessünk. Ha tovább használja honlapunkat, azzal hozzájárul a cookie-k használatához. Ezzel a tevékenységünkkel mi nem tudjuk Önt személyesen beazonosítani.
Marketing és statisztikai sütik